תור (אל)

תּוֹר (נורדית עתיקה: ᚦᛟᚱ קרי Þórr; שוודית: Tor; גרמנית: Donar; אנגלית: Thor) הוא אל במיתולוגיה הנורדית. הוא קשור לרעם, ברק, סופות, עצי אלון, כוח, ולפוריות. בנו של אודין, הבכיר באלים. מתואר כבעל שיער וזקן אדום ונושא את מקבת הרעם האגדית מיולניר. נאמר כי בזמן הראגנארוק, תור והנחש יורמנגנד יהרגו אחד את השני בקרב אלים ומפואר.

== דמותו של תור ==

תור הוא בנו הבכור של אודין, והיה מהאלים הבכירים ביותר במיתולוגיה הנורדית. מקורות רבים מאיסלנד ומסקנדינביה מספרים על תור. תור הוא מגן האנושות והאלים כנגד הענקים, הטרולים וישויות אחרות. הוא מתואר כבחור עצום ממדים, בעל זקן אדום עבות. אישיותו היא אישיות של אדם פשוט ואף ילדותי, ישיר, טוב לב ואמיץ אשר נהנה מחיים של מסעות וקרבות. תאבונו העצום לאוכל ושתייה מוזכר ברבים מסיפוריו. בעוד שאודין הוא האל של החזקים והאצילים, תור הוא אל של האנשים הפשוטים, זאת משום שדמותו פשוטה יותר והוא מצדד לרוב בבני האדם כאשר מתגלה קונפליקט בינם לבין האלים.

=== משפחתו של תור ===
תור הוא בנו של אודין והאנשת האדמה יורד (Jörð). אשתו הייתה סיף (Sif). באדה הפרוזאית מסופר כי פעם גזר לוקי את שערה הזהוב של סיף ונאלץ להשיג עבורה שיער חדש לאחר שתור איים לשבור את כל עצמותיו. לתור ולסיף נולדו הבן מודי (Modi), הבת ת'רוד (Thrud), והבן שונאר (Shunar). כמו כן היה לתור בן בשם מגני (Magni) מהענקית ירנסאחה (Jarnsaxa) מאהבתו, אם כי יש הטוענים כי מדובר בעצם באותה אלה. בנוסף היה לתור בן חורג, בנה של סיף, אול (Ullr).

== ציודו של תור ==
=== מקבתו של תור ===
יצירה אומנותית מסמלו של מיולניר
צלב קרס המסמל את מקבת תור על [[אבן רונות מהמאה ה-9|ממוזער]]

נשקו של תור נגד אויבי האלים היה מקבת אשר נקרא מיולניר (Mjölnir). סיפור יצירתו מופיע באדה הפרוזאית<ref>האדה הפרוזאית, פרק שני (סקאלדסקאפארמאל, "שפת השירה"), קטע 35. ראו תרגום לאנגלית [http://www.sacred-texts.com/neu/pre/pre05.htm כאן]</ref>. האל לוקי גזז את שיערה של אשתו של תור לשם שעשוע. תור איים כי ישבור כל עצם בגופו של לוקי אם לא ימצא לה תחליף. לוקי פנה לגמדים, אומני מלאכה וחישול, ואלה יצרו שלושה חפצים קסומים. השיער הזהוב, החנית הקסומה גונגניר (Gungnir) וספינה קסומה. אז פנה לוקי לצמד גמדים אחר, ברוק (Brokkr) ואחיו סינדרי (Sindri), והתערב עמם על ראשו כי לא יצליחו ליצור חפצים טובים יותר. על אף נסיונותיו של לוקי להפריע לגמדים, על ידי שינוי צורה ליתוש ועקיצות, ייצרו הגמדים חזיר בר עשוי זהב, את טבעת הזהב דראופניר (Draupnir) ואת המקבת מיולניר. השיער הזהוב והמקבת ניתנו לתור, החנית והטבעת לאודין ואילו הספינה וחזיר הבר ניתנו לפרייר. האלים החליטו כי שלישית החפצים השנייה עדיפה ולוקי נאלץ להיחלץ מההתערבות. לפי תיאורו של לוקי למיולניר יש מספר מעלות: למרות הידית הקצרה (לוקי הפריע בתהליך היצור), תור מסוגל להכות בכל עוצמתו במקבת זו בלי שתישבר. אם נזרקה, המקבת תמיד תפגע במטרה ותחזור אליו. בסופו של דבר, האלים קבעו כי זהו הנשק הטוב ביותר לשימוש כנגד הענקים.

קיימות מספר השערות למשמעות השם מיולניר. ההשערה הראשונה מקשרת אותו לפעלים בשפה האיסלנדית הקשורים לתפקידו כנשק, מולבה (mölva) שמשמעותו למחוץ או מאלה (mala) - לטחון. ההשערה השנייה מקשרת בינו לבין ברקים. מולניה (Molniya) ברק ברוסית, מיאלי (Mjalli) לבן באיסלנדית ומלט (mellt) בוולשית.

לצורה של מיולניר הייתה חשיבות רבה. בגלל יכולתו לייצר סופות, סגדו לו לוחמים והגשם אותו הוא הוריד היה מבוקשם של חקלאים. בנוסף, שימש מיולניר כסמל הפוריות בעת חתונות בשל הקשר לגשם ויבולים, בהלוויות ובטקסי קבלת תינוקות לקהילה בשל ההקשר לעוצמה והגנה. הוא נענד כסמל, בדומה לצלב ולמגן דוד. בנוסף לכך, צלב הקרס סימל את מקבת תור.

החפצים הרבים שנמצאו בחפירות ארכאולוגיות מצביעים על הפופולריות לה זכה תור, אולם מעלים את ההשערה כי הסמל לא היה שייך בלעדית לעובדי תור.

=== מרכבתו של תור ===
תור במרכבתו והעזים המושכים אותה
תור רכב במרכבה אותה משכו עזים, טנגריסניר (Tanngrisnir) וטנגניוסטר (Tanngnjóstr). העזים והמרכבה היו קסומים. המקורות מציינים כי האדמה נחרכה וכי ההרים נסדקו כאשר חלפו מעליהם העזים. תור יכול היה לצלות את העזים למאכל. כאשר הניח את העצמות והעור הנותר ביחד, יכול היה תור להחזיר את העזים לחיים, בעזרת מיולניר. אם העצמות נשברו בזמן הארוחה, העזים שהוחזרו לחיים היו צולעות<ref>האדה הפרוזאית, פרק ראשון (גילבגינינג - "ההטעיה של גילבי"), קטע 44. ראו תרגום לאנגלית [http://www.sacred-texts.com/neu/pre/pre04.htm כאן]</ref>. כך, בעקבות ביקור של תור בחווה, לתור היה עבד (הבן, ת'יאלפי, שבר עצם של אחת מהעיזים).

{| id=toc align="center" style="margin-center: 25px;"
|-
| align=left | Senn váru hafrar heim of reknir
|אז שבו הביתה העזים אל ההיכל הובילו
|-
| align=left | skyndir at sköklum, skyldu vel renna
|משכו הן בכוח את האפסר, מהירה הייתה דהירתן
|-
| align=left | björg brotnuðu, brann jörð loga
|התפרצו ההרים, האדמה בערה
|-
| align=left |ók Óðins sonr í Jötunheima
|ואת יוטונהיים ביקש בנו של אודין
|-
|colspan="7" align="center" "| האדה הפואטית, תרימסקביתה - "השיר של תרים", בית 21
|}

=== ציוד נוסף ===

בנוסף לאלו, תור נשא עמו כפפות וחגורה אשר הכפילו את כוחו ואפשרו לו להשתמש במיולניר. ציוד זה, שהציל את חייו, קיבל תור מהענקית גריד (ראו הקרב עם גיירוד להלן).

== סיפורים משמעותיים ==

תור מופיע בסיפורים רבים במיתולוגיה הנורדית ורבות מהרפתקאותיו באו בגלל מעשיו של האל לוקי.

=== גניבת מיולניר ===
הענק תרים (Thrym), מלך עיר ענקים ביוטונהיים, הצליח לגנוב את מקבתו של תור ודרש בתמורה את ידה של האלה פריה (Freya). בעצתו של האל היימדאל, הוחלט להלביש את תור בבגדי כלה ולהסיעו לתרים. תור חשש שהאלים יצחקו עליו, אך לוקי הרגיע אותו. בהגיעם לטירה, נערך לכבודם משתה ותור לבדו אכל שור שלם ותשעה דגי סלמון. תרים השתומם נוכח תאבונה העצום של הכלה, ולוקי הסביר כי היא צמה במשך שמונה ימים משום שכה השתוקקה להגיע. לבסוף, הובא מיולניר והונח על ברכי הכלה כדי לקדשה (כפי שהאנשים שחיו באותה תקופה נהגו לעשות עם סמלו של מיולניר) אז תפס תור את המקבת והרג את כל הענקים.

=== הקרב מול הענק גיירוד ===

האל לוקי נשבה על ידי הענק גיירוד (Geirrod). כדי להציל את חייו נשבע לוקי להביא לענק את תור לא חמוש. מלאכת השכנוע הייתה קלה שכן תור האמיץ היה מוכן תמיד להילחם בענקים. בדרכם לגיירוד עצרו ללון אצל הענקית גריד (Grid). הענקית הזהירה את תור ונתנה לו כפפות קסומות, חגורה קסומה ומוט קסום. מימי הפיורד שנמצא מול ביתו של גיירוד געשו כאשר ניסה תור לעבור והוא ניצל בקושי בזכות המוט הקסום שהיה ברשותו. הגלים שכמעט וטיבעו את תור נגרמו כנראה על ידי בתו של גיירוד שהטילה את מימיה לפיורד. בהגיעו לביתו של גיירוד, התיישב תור על כיסא. מתחת לכיסא התחבאו שתי בנותיו של גיירוד, אלה ניסו להרים את כיסאו של תור ולהטיח את ראשו בתקרה. תור השתמש במוט הקסום, התנגד ושבר את גבן. גיירוד עצמו הופיע וזרק על תור פיסת מתכת מלובנת, תור תפס את המתכת בעזרת הכפפות הקסומות והטיל אותה בחזרה. לאחר שהרג את גיירוד, הרג תור את שאר הענקים בסביבה, כפי שנהג לעשות פעמים רבות.

=== תור ויורמנגנד ===
תור נלחם בנחש הים יורמונגנד
נחש הים יורמונגנד (Jormungand) הוא אחד מצאצאיו של האל לוקי. תור התעמת עמו מספר פעמים. פעם אחת תור יצא לדוג עם הענק הימיר (Hymir). תור שכנע את הימיר, אשר דג לווייתנים, לנוע רחוק יותר אל תוך הים. שם הטיל תור את הפתיון - ראשו של שור גדול - תפס את יורמנגנד והעלה אותו מעלה. להמשך הסיפור קיימות שתי גרסאות. לפי האדה הפרוזאית הימיר נבהל וחתך את החבל ברגע האחרון, תור הטיל את מקבתו אחרי הנחש ולא פגע. לפי הגרסה השנייה, תור הצליח להרים את הנחש והכה בו, אולם לא ברור אם הצליח להרוג אותו (ראו ציטוט להלן). בשני המקורות, סיפור זה הוא חלק מסיפורים שונה ורחב יריעה יותר.

{| id=toc align="center" style="margin-center: 25px;"
|-
| align=left | Dró djarfliga dáðrakkr Þórr
|על הספינה, תור האמיץ
|-
|align=left | orm eitrfáan upp at borði
|אל על את הנחש הארסי הרים
|-
|align=left | hamri kníði háfjall skarar
|עם פטישו בראשו המתועב
|-
| align=left |ofljótt ofan ulfs hnitbróður
|של אחיו של פנריר<small>*</small> הלם
|-
|align=left |hraungalkn hlumðu en hölkn þutu
|שאגה המפלצת והדהדו ההרים
|-
|align=left |fór in forna fold öll saman
|וכל הארץ הזדעזעה עמוקות
|-
|align=left |sökkðisk síðan sá fiskr í mar
|אזי מיד שקע הדג אל תוך הים
|-
|<small>*הנחש הוא אחיו של הזאב פנריר, שניהם צאצאיו של לוקי</small>
|-
|colspan="7" align="center" "| האדה הפואטית, הימסקביתה - "השיר של הים", בתים 26 ו-27
|}

פגישתו השנייה של תור והנחש התרחשה במהלך שלושת המבחנים. המפגש השלישי התרחש בזמן הראגנארוק. בסיפור אפוקליפטי זה, יצא הנחש מן הים והצטרף לצבא האופל במלחמתו באלים. תור נלחם בו והצליח להרוג אותו. ברם, הוא הצליח לפסוע תשע פסיעות בלבד לפני שארסו של הנחש הרג אותו.

=== שלושת המבחנים ===

תור הגיע לטירתו של הענק אוטגארד-לוקי (Utgard-Loki) שהיה קוסם ומתעתע. הענק קיבל את פניו של תור והציע לו לעבור כמה מבחנים כדי להראות ששמו האגדי אכן מוצדק. המבחן הראשון היה מבחן שתייה. תור קיבל לידיו קרן גדולה. הענק טען כי ניתן לשתות את כל תכולת הקרן בלגימה אחת, יש כאלה המצליחים בשתי לגימות ואילו גם החלשים ביותר מצליחים תוך שלוש. תכולת הקרן לא משתנה כמעט גם לאחר לגימתו השלישית וכולם הסכימו כי תור נכשל במבחן זה. לאחר מכן, הציע הענק לנסות את כוחו של תור ולהרים חתול מהרצפה. כוחו של תור הספיק לו רק כדי להרים בקושי רגל אחת של החתול. לאחר כישלונות אלו, טען תור כי יוכל לנצח כל אחד בהיאבקות. הענק קרא לאלי (Elli), אישה זקנה שהביסה את תור בקלות. למחרת, כאשר תור, מושפל מכשלונו במבחנים, התכוון לעזוב את הטירה מגלה לו הענק כי השתמש בקסמיו כדי לתעתע בו. תכולת הקרן ממנה שתה תור הייתה תכולת הים, החתול אשר ניסה להרים תור היה בעצם נחש הים יורמנגנד ואילו האישה הזקנה עמה נאבק תור היא הזיקנה עצמה, אותה אף אחד לא מסוגל להביס. הסיפור מופיע באדה הפרוזאית והוא חלק מהרפתקה גדולה יותר.

== אלים דומים במיתולוגיות אחרות ==
* זאוס, אבי האלים ואל הרעם במיתולוגיה היונית
* יופיטר והרקולס מהמיתולוגיה הרומית
* טאראניס, אל הרעם במיתולוגיה הקלטית
* אינדרה, אל מהמיתולוגיה ההינדואית
* פרקונאס (Perkunas), אל הרעם בפנתאון הבלטי.
* פרון (Perun), אל הרעם במיתולוגיה הסלאבית
* ריידן, אל הרעם במיתולוגיה היפנית
*בעל, אל הגשם, הרעם והברקים במיתולוגיה הכנענית
*אנליל, אל האוויר והסערה במיתולוגיה השומרית

== תור בתרבות המודרנית ==
* שמו של היום החמישי בשבוע באנגלית (Thursday), גרמנית (Donnerstag), שוודית, נורווגית ודנית (Torsdag) הוא 'היום של תור'.
* היסוד הכימי תוריום קרוי על שמו.
* משמעות שם העיר טורסהאבן, עיר הבירה של איי פארו, היא הנמל של תור.
* תור, דמות בדיונית המבוססת על האל הנורדי, הפך לדמות ידועה בקומיקס משלו בהוצאת חברת מארוול קומיקס. בנוסף, בשנת 2011 יצא "תור", סרט קולנוע המבוסס על הקומיקס, ושלושה סרטי המשך, "תור: העולם האפל" ו"תור: ראגנארוק" ו"תור: אהבה ורעם". בנוסף, משתתף כדמות קבועה בסדרת סרטי "הנוקמים".
* תור מופיע בספרים "שעת התה הארוכה והאפלה של הנפש" של דאגלס אדמס ב"אלים אמריקאים" של ניל גיימן וב"ועוד משהו..." של אואן קולפר.
* תור מופיע במשחקי מחשב כגון Smite, Brawlhalla ,Age Of Mythology ו-God of thunder.
* באלבום Sign Of The Hammer של להקת ההבי מטאל מנוור ישנו שיר על תור - Thor the powerhead.
* שמות רבים הם ואריאציות של שמו של תור, דוגמאות ניתן לראות [https://web.archive.org/web/20060107101848/http://www.paarden.info/namenlijst.asp?letter=t כאן]
* הערפילית NGC2359 נקראת 'הקסדה של תור' בגלל צורתה
* האסטרואיד 299 ת'ורה שהתגלה על ידי יוהאן פאליזה, נקרא על שמו.
* תור הוא אחד האלים המוזכרים בשיר "The Origin of Love" מתוך המחזמר "הדוויג והשארית העצבנית".
* בסדרת המדע הבדיוני סטארגייט SG-1 מופיע בפרקים רבים חייזר מגזע האסגארד בשם תור המסייע לצוות SG-1
* להקת Led Zeppelin מזכירה את שמו של תור בשירה No Quarter

==לקריאה נוספת==

==קישורים חיצוניים==

* [http://www.sacred-texts.com/neu/pre/ תרגום של האדה הפרוזאית לאנגלית]
* [http://www.sacred-texts.com/neu/poe/index.htm תרגום של האדה הפואטית לאנגלית]
* [https://web.archive.org/web/20031006071557/http://home.earthlink.net/~asatru/thor/thor.html מאמר על תור (באנגלית)]
* [https://web.archive.org/web/20071012071905/http://www.thorshof.org/mjolnir.htm מאמר על מיולניר (באנגלית)]
* [http://www.pitt.edu/~dash/thor.html מידע על תור (באנגלית), כולל צילומים של קמעות מיולניר]
* [http://www.sacred-texts.com/neu/poe/poe11.htm סיפור גניבת מיולניר באדה הפואטית (באנגלית)]
* [https://web.archive.org/web/20110628154124/http://thorshof.org/thorserp.htm מאמר על תור והנחש יורמנגונד (באנגלית)]
* [http://www.sacred-texts.com/cla/bulf/bulf38.htm סיפור מסעו של תור אל אוטגרד, שם נבחן בשלושת המבחנים (באנגלית)]
* [http://www.immortalthor.net/ אתר המוקדש לדמות הקומיקס של תור (באנגלית)]
* [http://www.imdb.com/title/tt0800369/ דף מידע על הסרט המבוסס על דמותו הקומיקס של תור שיצא ב-2011 (באנגלית)]
* 
* 

==הערות שוליים==

קטגוריה:אלים נורדיים
קטגוריה:אלי מלחמה
קטגוריה:אלי השמיים ומזג האוויר
קטגוריה:אלי סער
קטגוריה:פגאניזם גרמאני
קטגוריה:מיתולוגיה נורדית
קטגוריה:דמויות מהמיתולוגיה שעל שמן כוכב לכת מינורי